CELEX: 31986D0510
Language: el
Date: 1986-10-21 00:00:00
Title: 86/510/ΕΟΚ: Απόφαση του Συμβουλίου της 21ης Οκτωβρίου 1986 που επιτρέπει την παράταση, για την περίοδο από 2 Νοεμβρίου 1986 έως 2 Μαΐου 1987, της συμφωνίας για τη θαλάσσια αλιεία που έχουν συνάψει η κυβέρνηση του Βασιλείου της Ισπανίας και η κυβέρνηση της Λαϊκής Δημοκρατίας της Αγκόλα

Avis juridique important

|

31986D0510

86/510/ΕΟΚ: Απόφαση του Συμβουλίου της 21ης Οκτωβρίου 1986 που επιτρέπει την παράταση, για την περίοδο από 2 Νοεμβρίου 1986 έως 2 Μαΐου 1987, της συμφωνίας για τη θαλάσσια αλιεία που έχουν συνάψει η κυβέρνηση του Βασιλείου της Ισπανίας και η κυβέρνηση της Λαϊκής Δημοκρατίας της Αγκόλα  

Επίσημη Εφημερίδα αριθ. L 301 της 25/10/1986 σ. 0034

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Οκτωβρίου 1986  που επιτρέπει την παράταση, για την περίοδο από 2 Νοεμβρίου 1986 έως 2 Μαΐου 1987, της συμφωνίας για τη θαλάσσια αλιεία που έχουν συνάψει η κυβέρνηση του Βασιλείου της Ισπανίας και η κυβέρνηση της Λαϊκής Δημοκρατίας της Αγκόλα  (86/510/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 167 παράγραφος 3,  την πρόταση της Επιτροπής,  Εκτιμώντας:  ότι η κυβέρνηση του Βασιλείου της Ισπανίας και η κυβέρνηση της Λαϊκής Δημοκρατίας της Αγκόλα υπέγραψαν, στις 2 Νοεμβρίου 1984, συμφωνία θαλάσσιας αλιείας με διάρκεια ισχύος ενός έτους και ότι η συμφωνία αυτή εξακολουθεί να ισχύει για συμπληρωματικές περιόδους έξι μηνών, με τον όρο ότι δεν έχει κοινοποιηθεί καταγγελία τρεις μήνες τουλάχιστον πριν από τη λήξη κάθε εξαμήνου·  ότι το άρθρο 167 παράγραφος 2 της πράξης προσχώρησης προβλέπει ότι οι διατάξεις των συμφωνιών αλιείας, που έχει συνάψει το Βασίλειο της Ισπανίας με τρίτες χώρες πριν από την προσχώρησή του στην Κοινότητα, δεν παραβλάπτονται κατά το χρονικό διάστημα κατά το οποίο οι διατάξεις αυτές διατηρούνται προσωρινά·  ότι, δυνάμει του άρθρου 167 παράγραφος 3 της πράξης προσχώρησης, το Συμβούλιο εκδίδει, πριν από τη λήξη των συμφωνιών αλιείας που έχει συνάψει το Βασίλειο της Ισπανίας με τρίτες χώρες, τις διατάξεις που απαιτούνται για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, περιλαμβανομένης της δυνατότητας παράτασής τους·  ότι, σύμφωνα με την απόφαση 86/136/ΕΟΚ (1), το Συμβούλιο επέτρεψε στο Βασίλειο της Ισπανίας να παρατείνει, για την περίοδο από τις 2 Μαΐου έως τις 2 Νοεμβρίου 1986, τη συμφωνία για τη θαλάσσια αλιεία που έχουν συνάψει στις 2 Νοεμβρίου 1984 η κυβέρνηση του Βασιλείου της Ισπανίας και η κυβέρνηση της Λαϊκής Δημοκρατίας της Αγκόλας, αναμένοντας τη σύναψη μιας αλιευτικής συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Λαϊκής Δημοκρατίας της Αγκόλας·  ότι δεν διεξήχθησαν ακόμα διαπραγματεύσεις μεταξύ αυτών των τελευταίων δύο μερών· ότι, κάτω από αυτές τις συνθήκες, η Κοινότητα έχει συμφέρον να επιτρέψει στο Βασίλειο της Ισπανίας να παρατείνει για άλλο ένα εξάμηνο την εν λόγω συμφωνία ώστε να μη διακοπούν οι αλιευτικές δραστηριότητες των σχετικών κοινοτικών σκαφών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στο Βασίλειο της Ισπανίας να παρατείνει, για το χρονικό διάστημα από 2 Νοεμβρίου 1986 έως 2 Μαΐου 1987, τη συμφωνία αλιείας που έχει συνάψει στις 2 Νοεμβρίου 1984 με τη Λαϊκή Δημοκρατία της Αγκόλα.  Άρθρο 2  Η παρούσα απόφαση απευθύνεται στο Βασίλειο της Ισπανίας.  Λουξεμβούργο, 21 Οκτωβρίου 1986.  Για το Συμβούλιο  Ο Πρόεδρος  G. PATTIE  (1) ΕΕ αριθ. L 106 της 23. 4. 1986, σ. 34.